
Sunt multe alte întâmplări minunate cu părintele 
Ghelasie. Când am fost odată la Sighişoara, fiul meu cel 
mare se plimba prin curtea mănăstirii și i-a zis uimit 
tatălui său: e atâta linişte aici, te dor urechile de atâta 
linişte. Nu mult după aceea a ieşit în curte părintele 
Ghelasie şi i-a spus fiului meu: A! Ce linişte e aici! Te dor 
urechile de atâta linişte... 


Anul acesta, în septembrie, am stat acolo cu famillia şi 
ajutam la cules de mere, când m-a înţepat o viespe. Eu 
sunt foarte sensibilă la mușcături, am probleme mari şi 
trebuie să merg la spital. Am fost foarte speriată și mă 
uitam cum se umflă mâna și aşteptam celelalte probleme 
cu teamă. Dar părintele Ghelasie m-a uns cu ulei sfinţit şi 
mi-a zis să tac că nu va fi nimic. Şi aşa a fost. 


Anul trecut ne-a zis părintele Ghelasie: Să fiţi atenţi ce vă 
spun. Odată o să-mi zică Dumnezeu : Ghelasie, nu vezi că 
tot le spui la ăştia şi nu ascultă, nu fac ce le spui... Lasă-i 
și vino la Mine! 





ANUNTURI 


* Însoţitor pe drumul Postului Crăciunului 
Părinţii noştri ne-au recomandat o carte care să ne 
întărească în urcuşul duhovnicesc al Postului Naşterii 
Domnului: Sf. Siluan Athonitul — Între iadul 
deznădejdii şi iadul smereniei. 


Cuviosul 
SILUAN ATHONITUL 


- 


y 





Între iadul deznădejdii 
și iadul smereniei 


DEISIS 


„Doamne, dă-mi să Te iubesc numai pe Tine. Tu m-ai 
zidit, Tu m-ai luminat prin Sfântul Botez. Tu mi-ai iertat 
păcatele şi mi-ai dat împărtăşirea Preacuratului Tău 
Trup şi Sânge; dă-mi şi puterea de-a rămâne totdeauna 
întru Tine. Doamne, dă-ne pocăinţa lui Adam şi sfânta 
Ta smerenie. Tânjeşte sufletul meu pe pământ şi doreşte 
cerul.” 


* Tundere în monahism 

Cu ajutorul lui Dumnezeu, duminică 22 noiembrie are loc 
în cadrul Sf. Liturghii, tunderea în monahism a două 
surori de la mănăstirea Tămand, obşte apropiată 
Bisericuţei noastre. Slujba va fi săvârşită de PS. Emilian 
Crişanul, strana surorilor noastre fiind invitată să dea 
răspunsurile. 





STIRI 

* Mitropolitul Clujului și Arhiepiscopul Alba Iuliei 
au oficiat marţi slujba de înmormântare a Arhim. 
Ghelasie Ţepeş, ctitorul şi stareţul Mănăstirii „Sf. 
M. Me. Dimitrie Izvorâtorul de Mir” de la 
Sighişoara. 

Au mai participat vieţuitorii aşezământului monahal, 
credincioși, ucenici și fii duhovniceşti ai stareţului mutat 
la Domnul. Părintele Stareţ Ghelasie Ţepeş a fost hărăzit 
cu darul de a readuce, duminică de duminică, în faţa 
credincioșilor veniţi din toate colţurile ţării la Sfintele 
Liturghii ţinute la Mănăstirea Sfântul Mare Mucenic 
Dimitrie din Sighişoara, chipuri de demult, sfinţi mutaţi 
în sinaxare. Vreme de patru ani, a fost stareţ al Mănăstirii 
Lupşa (Alba). Ulterior, împreună cu cinci călugări, a pus 
bazele Mănăstirii Sfântul Mare Mucenic Dimitrie din 
Sighişoara. Părintele spunea: "Mergeţi și împărtăşiţi- 
vă! Cel care va scăpa Omenirea de această 
cădere mare va fi Sfântul Potir. Acolo e Hristos! 
Acolo e Lupta!” Activenews.ro 





+ Patriarhul Irineu al Serbiei a trecut la Domnul 
vineri dimineaţă din cauza virusului Corona 
Patriarhul Irineu s-a născut în data de 28 august 1930, în 
localitatea Vidova de lângă oraşul Catak, Serbia. 

În luna octombrie 1959, după terminarea studiilor la 
Facultatea de Teologie Ortodoxă din Belgrad, este tuns în 
monahism la Mănăstirea Rakovica de Patriarhul 
Gherman al Serbiei. În data de 14 iulie 1974 este hirotonit 
Episcop de Moravica, fiind numit Episcop Vicar 
Patriarhal. În anul 1975 a fost ales Episcop de Niş, 
deţinând această demnitate până în data de 22 ianuarie 
2010, când Sfântul Sinod al Bisericii Ortodoxe Sârbe l-a 
ales Arhiepiscop de Pec, Mitropolit de Belgrad-Karloveci şi 
Patriarh al Serbiei. Încă de la începutul patriarhatului său, 
într-o perioadă foarte grea, Intâistătătorul Bisericii 
Ortodoxe Sârbe a pledat pentru pace şi stabilitate în 
întreaga regiune, dar şi în cadrul Bisericii Ortodoxe. 
Basilica.ro 





+ 100 de ani de la începutul celui mai mare 
genocid din istorie 

In data de 18 noiembrie s-au împlinit 100 de când Rusia 
sovietică a legalizat avortul, fiind prima ţară care a 
legiferat această crimă. Cercetătorii estimează că 
legalizarea avortului a dus la aproximativ un miliard de 
avorturi în întreaga lume în ultimul secol, făcându-l ceea 
ce ei consideră a fi cel mai mare genocid din istorie. 
Activenews.ro 


Aşteptăm întrebările, sugestiile şi eventualele colaborări 
pe adresa revista.maximina(& gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 











+ Foaie ortodoxă pentru suflet 


A început de o săptămână Postul Crăciunului şi destui 
dintre noi avem impresia că nu este nimic deosebit faţă 
de perioada dinainte, că viaţa curge la fel, parcă departe 
de ceea ce ar trebui să fie miezul ei — aşteptarea Naşterii 
Domnului. Nici măcar schimbările alimentare nu mai au 
puterea să ne facă să gândim în primul rând la Praznicul 
din decembrie. Viaţa din pandemie se trăieşte altfel, de 
multe ori copleşindu-ne veştile rele, fricile, singurătatea. 
Si totuşi, părinții ne spun mereu să nu lăsăm greul şi 
grijile să dea tonul, ci să ridicăm capul şi să privim spre 
cele de Sus. Să ne silim, să trecem peste împotrivirea, 
comoditatea, nepăsarea care ne-au prins sufletul în 
cleşte. SĂ NE SILIM... 


A venit vremea să ne (re)îndrăgostim de Dumnezeu, să- 
L căutăm pe El, Persoana cu care să avem o relație vie. 
Să ajute Dumnezeu ca măcar unul din cuvintele de mai 
Jos, scrise şi trăite cu multă putere de Sf. Porfirie, să ne 
încălzească un pic inimile şi să ne facă să recentrăm 
existența noastră pe şi întru Hristos. Sunt cuvinte pline 
de credinţă, nădejde şi bucurie, sunt înainte-daruri la 
darurile cele mari ale Crăciunului. 


ÎNAINTE-DARURI LA DARURILE CELE 
MARI ALE CRACIUNULUI 


din tolba Sfântului Porfirie Kavsokalivitul 


„Hristos este bucuria, lumina cea adevărată, fericirea. 
Hristos este nădejdea noastră. Legătura cu Hristos este 
iubire, este dragoste, este înflăcărare, este dorinţă 
arzătoare după cele dumnezeieşti. Hristos este totul. El 
este iubirea noastră. Dragostea lui Hristos este o dragoste 
ce nu se poate pierde. De acolo izvorăşte bucuria. 


Bucuria este Hristos Însuşi. Este o bucurie ce te face 
alt om. Este o nebunie duhovnicească, dar în 
Hristos. Acest vin duhovnicesc te îmbată precum vinul 
cel curat. Vinul duhovnicesc este curat, adevărat, foarte 
tare şi, când îl bei, te îmbată. Această beţie dumnezeiască 
este darul lui Dumnezeu ce se dă celor curaţi cu inima. 


Postiţi cât puteţi, faceţi câte metanii puteţi, desfătați-vă 
de câte privegheri puteți, numai să fiți bucuroşi. Să 
aveţi bucuria lui Hristos. Este bucuria care ţine veşnic, 
plină de tot harul, care aduce liniștea cea neclătinată. 
Hristos voieşte şi simte mulţumire dacă răspândeşte 
bucuria, dacă îi îmbogăţeşte pe cei credincioşi ai Săi cu 
bucurie. 

Aceasta este religia noastră. Intr-acolo trebuie să mergem. 
Hristos este Raiul, copiii mei. lar Raiul începe de aici. Cei 
care Îl trăiesc aici pe pământ pe Hristos, trăiesc Raiul. 


Atunci când iubeşti, trăieşti în Omonia şi nu ştii că te afli 
în Omonia. Nu vezi nici maşinile, nici lumea, nimic. Eşti 
înlăuntrul tău cu persoana pe care o iubeşti. O trăieşti, te 
bucuri de ea, te însufleţeşte. Gândiţi-vă că persoana pe 
care o iubiţi este Hristos. Cel care-L iubeşte pe Hristos şi 
pe ceilalţi, acesta trăieşte viaţa. Viaţa fără Hristos este iad, 
căci iadul este neiubirea. 


Să-L iubim pe Hristos numai pentru El. Niciodată 
pentru noi. Să ne aşeze unde voieşte. Să ne dea orice 
doreşte. Să nu-L iubim pentru darurile Lui. 


Eu, sărmanul, ce să vă spun... sunt foarte neputincios. Nu 
am ajuns acolo unde vreau, nu trăiesc această iubire. Dar 
nu deznădăjduiesc. Mă străduiesc să mă dăruiesc iubirii şi 
slujirii lui Dumnezeu. Am simțământul păcătoşeniei, dar 
trăiesc cu nădejdea. Este rău să deznădăjduieşti, fiindcă 
cel deznădăjduit se amărăşte şi îşi pierde bunăvoirea şi 
puterea, în vreme ce acela care nădăjduieşte înaintează 
mereu. 


Hristos nu-Și lasă vădită iubirea, dacă sufletul 
meu nu are ceva care să-L atragă. Și s-ar putea ca 
tocmai acest „ceva” să-mi lipsească, de aceea mă rog lui 
Dumnezeu şi zic: Sunt foarte slab, Hristoase al meu. 
Numai Tu vei izbândi prin harul Tău să zic cu Sf. Ap. 
Pavel: Nu mai trăiesc eu, ci Hristos trăieşte în mine (Gal. 
2, 20). 





Cu aceasta mă îndeletnicesc. Mă silesc să aflu chipuri 
de a-L iubi pe Hristos. Această iubire nu se satură 
vreodată. Cu cât ÎL iubeşti pe Hristos, cu atât ţi se pare că 
nu-L iubeşti şi tânjeşti în întregime, tot mai mult, să-L 
iubeşti. 

Mult se va mângâia sufleţelul nostru când vom dori 
fierbinte după Domnul. Atunci nu ne vom mai îngriji de 
cele zilnice şi ticăloase, ci de cele duhovniceşti și de sus; 
vom trăi în lumea duhovnicească. 


La Fericitul Augustin citim: 

O, Iubire care totdeauna eşti mai presus de orice ardere 
Și niciodată nu devii căldicică! 

Aprinde-mă! 

Iubi-Te-voi, Doamne, căci Tu m-ai iubit Cel dintâi!” 





EVANGHELIA SĂPTĂMÂNII 


Luca XII, 16-21 (Pilda bogatului căruia i-a rodit țarina) 


Lungimea vieţii pământeşti și bunăstarea ei nu vin din 
multa avuţie; ele vin din binecuvântarea lui Dumnezeu. 
Când mila lui Dumnezeu se îndepărtează de la om, 
nenorociri de neînlăturat și groaznice se apropie de el, îl 
lovesc în mijlocul întregului său belşug, în mijlocul a toată 
puterea sa. Asupra bogatului, prima lucrare pe care a 
avut-o îmbelşugarea recoltei a fost aceea că el a căzut pe 
gânduri, cugetând în sinea sa: Ce voi face? Bogatul nu se 
gândea la Dumnezeu şi la fraţii lui mai săraci, ci doar la 
sine. Uitase de rostul sufletului şi îl menea, în visarea lui, 
să fie rob al trupului. Apoi el a găsit răspunsul, 
bucurându-se parcă de propria isteţime, şi spunând cu 
încântare şi hotărâre: Voi strica jitnițele mele şi mai mari 
le voi zidi. De fapt era într-o amăgire de sine, stare 
caracteristică tuturor iubitorilor acestei lumi. Domnul l-a 
numit nebun, fiindcă acest bogat, pe care îl orbise iubirea 
de sine şi care în amăgirea de sine, i se părea că îşi face 
numai bine, lucra de fapt ca un vrăjmașş faţă de sine 
însuşi, coborându-se din înalta vrednicie de om, zidit 
pentru veşnicie, la un simplu rob altrupului. (Sf. Ignatie 
Briancianinov ) 


XXX 


APOSTOLUL SĂPTĂMÂNII 
Efeseni V, 8-19 


Răscumpărând vremea, căci zilele rele sunt... 
Cuvânt al Părintelui Zaharia de la Essex: 


Pentru cultura zilelor noastre, „timpul înseamnă bani”, 
dar pentru noi, creștinii, timpul 
înseamnă răscumpărarea veşniciei. În fiece zi suntem 
chemaţi să facem o sfântă neguţătorie: să schimbăm viaţa 
noastră trecătoare cu viaţa cea veşnică de la Dumnezeu. În 
fiece zi primim darul timpului și, dacă din cele 24 de ore 
ale zilei punem deoparte câteva minute, sau poate ore, pe 
care le dăm rugăciunii, atunci acest timp pe care îl dăruim 
lui Dumnezeu din toată inima va pecetlui fiece zi a vieţii 
noastre şi în cele din urmă toată viaţa noastră va fi 
adumbrită de veșnicie. Rugăciunile noastre vor rămâne 
veşnic înaintea lui Dumnezeu şi ele vor fi mântuirea 
noastră. Cunoscând puterea răscumpărătoare a 
rugăciunii, diavolul, care nu doreşte nimic altceva decât 
pierzania întregii omeniri, ca toţi să fie părtaşi sorții lui, 
face tot ce-i stă în putinţă ca să ne împiedice de la 


rugăciune. Tehnologia noastră modernă, cu nenumăratele 
ei produse noi care invadează piaţa, este numai o 
exemplificare a acestui vicleşug. Diavolul ştie că, dacă 
reuşeşte să devoreze timpul vieţii noastre, el pune capăt 
acestei sfinte neguţătorii, acestui schimb de vieţi, 
nimicind legătura noastră personală cu Dumnezeu. A 
răscumpăra vremea înseamnă a cultiva legătura 
noastră cu Dumnezeu. 





SFINŢII SĂPTĂMÂNII 


MINUNATA ISTORISIRE A VIEŢII 
SFÂNTULUI CLEMENT ROMANUL ŞI 
A PĂRINȚILOR SĂI 





Fericitul Clement (124 noiembrie, anul 98) era roman din 
neam împărătesc, fecior al lui Faust şi al Matildei. Faust, 
avea un frate cu obiceiul rău care, voia să o amăgească pe 
Matilda spre desfrânare. Dar ea nu voia să-şi necinstească 
casa sa, şi văzând că nu poate în alt fel să scape de dânsul, 
de nu se va depărta de el, a zis către bărbatul ei: „Un vis 
minunat am avut în această noapte. Am văzut un bărbat 
cinstit și bătrân, zicându-mi: Tu şi cei doi fii gemeni ai tăi 
de nu veţi ieși din Roma vreo zece ani, cu moarte 
neașteptată şi pierzătoare veţi muri”. Acestea auzind 
Faust, bărbatul ei, s-a înspăimântat şi a socotit să o trimită 
pe ea în Atena, împreună cu cei doi fii gemeni, Faust şi 
Faustinian, cu robi şi roabe şi cu multă avere; şi i-a 
poruncit ca, după ce va ajunge la Atena, să dea copiii la 
învățătura înţelepciunii elineşti. Așa s-au despărţit unul 
de altul, cu nespusă jale şi multe lacrimi, Faust rămânând 
la Roma împreună cu fiul său cel mic, Clement. 


Iar Matilda împreună cu cei doi copii, intrând în corabie, 
au pornit pe mare. Dar la o vreme s-a ridicat o furtună, 
corabia s-a sfărâmat şi s-au înecat cu toţii. lar Matilda, 
purtată de valuri, a fost aruncată într-un ostrov din părţile 
Asiei, şi se tânguia pentru fiii ei înecaţi. Şi venind la dânsa 
nişte femei, o mângâiau. lar una dintre ele i-a zis: 
„Bărbatul meu era corăbier foarte tânăr şi s-a înecat în 
mare, iar eu am rămas văduvă. Deci, de voieşti să petreci 
împreună cu mine în casa mea, vom lucra amândouă cu 
mâinile noastre şi ne vom hrăni.” Matilda s-a învoit cu 
sfatul femeii şi, petrecând în casa ei, se ostenea lucrând cu 
mâinile. Deci, a petrecut aşa douăzeci şi patru de ani. 

PĂRINTII NE ÎNDEAMNĂ 





Părintele Selafiil din Siberia i-a cunoscut pe Sf. Luca 
al Crimeii şi pe Sf. Serafim de Viriţa şi a luat cuvânt de la 
ei. Este unul dintre stareții zilelor noastre, căci a adormit 
în anul 2006, la 96 de ani. In ultimii ani a purtat o 
corespondență cu un tânăr din Bucureşti. Sfaturile şi 
îndemnurile cuprinse în scrisorile sale intră uşor în 
sufletul oricui, căci au fost date din inima plină de 
dragoste a „Bunelului”, cum îi plăcea să se numească. 
Iată o parte dintr-o scrisoare: 


„Vremurile s-au apropiat de sfârşit. Nu vreau să te sperii, 
iubitul meu copil, poate Domnul va mai îngădui puţin 
timp pentru pocăinţa noastră. Noi nu ştim anume cât, dar 
mai este puţin timp, puţin timp... Pregătiţi-vă, dragii 
Bunelului, pregătiţi-vă... Cum să vă pregătiţi? 


Rugaţi-vă cu sârguinţă; hrana şi băutura noastră 
este pravila de fiecare zi şi sfânta spovedanie. Feriţi-vă 
ochii şi cugetele de desfrânare, căci pentru desfrânare va 
îngădui Domnul acest prăpăd prin foc. Cele ce ţi se par 
grele, cu ajutorul lui Dumnezeu sunt uşoare şi dulci. Tu 
ştii lucrul acesta. Chiar în mijlocul lumii, harul lui 
Dumnezeu este cheiţa care deschide inimile noastre şi lasă 
să intre Viaţa veşnică. In mijlocul cetăţii, Dumnezeu 
ascunde mulţi plăcuţi ai Lui. Aşa a fost întotdeauna. 
Numai să strigaţi, dragii Bunelului, să strigaţi la 
Dumnezeu şi la Preacurata Maica Sa când veţi avea vreo 
greutate pe suflet sau veţi da de vreo ispită! 


Acum, da, se deschid multe mănăstiri. Se scriu multe 
cărţi. Se ţin multe conferinţe de pace între religii. Se 
înfrumuseţează bisericile cu felurite podoabe, cu aur şi 
argint... Dar Dumnezeu nu caută la acestea... Dumnezeu 
caută la lucrarea tainică a inimii; la lucrarea cea 
dinlăuntru, nu la cea dinafară. Când se exagerează cu 
lucrarea de dinafară, cum se întâmplă acum, e semn că s- 
a părăsit lucrarea lăuntrică... Sunt mii şi mii de monahi, 
dar abia dacă găseşti vreun povăţuitor cu frica lui 
Dumnezeu. Eu plâng adesea pentru aceasta, copile. Sunt 
mulţi stareţi care se îngrijesc de gospodărie, de 
chiverniseală, iar de lucrarea lăuntrică aproape că nu se 
grijeşte nimeni. 


Dragii Bunelului, voi să faceţi aşa: petreceţi fiecare zi în 
frica lui Dumnezeu, cu plinirea pravilei şi cu gândul că 
acea zi poate fi cea din urmă. Petrecând aşa, nu veţi 
greşi. Chiar dacă nu veţi putea ţine gândul acesta al morţii 


în fiece zi, măcar o clipă, o secundă pe zi să vă gândiţi la 
moarte, şi tot va fi bine. 


Țineţi dragostea unul pentru altul, dragii Bunelului, ţineţi 
acest dar de la Domnul. Aşa creşteţi, aşa vă vindecaţi, aşa 
vă mântuiţi... Dragoste fără smerenie nu se poate. O, şi 
pentru a sădi smerenia în inima mea învârtoşată, eu, 
moşneagul Selafiil, am râcâit mult, am zgâriat zgura de pe 
inima mea; mult sânge a curs într-această cercare a mea, 
şi încă n-am izbutit să ating smerenia. 


Nu cumva să vă închipuiţi că îndemnul „Iubiţi-vă unii pe 
alții” e uşor. Nu! Lumea nu înţelege aceasta, şi de aceea 
nu poate iubi. Dar voi, copiii mei, aţi înţeles acum că fără 
sângerare nu se poate! Iese puroiul, se sparge buba, şi încă 
mai rămâne de stors... Apoi, când vine harul, totul se face 
ca nou. Vă roagă un moşneag, păziți dragostea. Smeriţi- 
vă. Fiţi O inimă, un cuget. 
Vremurile rele sunt...” 





CU SFINȚII ODIHNEŞIE, DOAMNE, 
SUFLETUL PARINTELUI GHELASIE... 


Începutul Postului Naşterii Domnului a adus o veste 
tristă pentru Biserica noastră: unul dintre duhovnicii cu 
har, ucenic al Părintelui Arsenie, a adormit. Părintele 
Ghelasie de la Sighişoara este cunoscut de mulți, fie 
pentru că l-au întâlnit ca pelerini, fie pentru că i-au 
ascultat cuvântul. Sora Mihaela, apropiată de multă 
vreme de părintele Ghelasie, ne-a spus câteva cuvinte 
despre acesta: 


„Acum 19 ani, aveam probleme în timpul sarcinii, unii 
medici îmi ziceau că pruncul e mostru, alţii că are tot felul 
de malformații. Deşi pe atunci nu îl cunoşteam, părintele 
Ghelasie mi-a trimis vorbă printr-o vecină să nu fac 
nimic pruncului pe care îl port în pântece, pentru că e o 
minune de copil. L-am născut şi când am putut, am mers 
cu copilul la Sighişoara şi am văzut că avea ochii albaștri, 
asemănători cu ai părintelui Ghelasie, deşi eu şi soţul 
avem ochi de alte culori. 





Pe părintele l-am întâlnit prima dată când a venit la noi în 
casă. L-a chemat bunica, dar eu i-am zis: eşti fanatică? De 
ce ne aduci preoţi în casă pe care nu-i cunoaștem? Și 
atunci nu am vrut să-l cunosc. Dar după ce mi-a trimis 
cuvântul despre copil, ne-am dus să-l cunoaştem. 

După mult zbucium, după multă durere trăită, paharul 
suferințelor mi se umpluse, a venit o zi sfântă, în iunie 
1943... Câteva ore-n şir, cu toată stăruința sufletului, îl 
rugasem pe Dumnezeu să-mi dăruiască lumină. Şi, 
deodată, în timpul rugii mele fierbinţi, am căzut în 
genunchi, cu inima plină de lacrimi, cu ochii uzi de 
lacrimi. Un hohot prelung de plâns. La această dată îmi 
pierdusem toată încrederea în oameni. Suferisem într-un 
chip îngrozitor. Îmi dădeam perfect de bine seama că mă 
găseam întru adevăr. Pentru ce dar sufeream?! 





Din tot sufletul meu plin de elan, rămăsese întreagă 
Iubirea. Şi-mi pierdusem încrederea în sinceritatea 
omului, în bunătatea lui, dar iubeam. Nimeni nu mă 
înţelegea. În plânsetul meu prelung, revărsat în valuri de 
lacrimi, am început să bat mătănii. Şi deodată... O 
minune! Ce mare eşti Tu, Doamne! Mi-am văzut 
sufletul meu plin de păcate, rădăcina tuturor 
păcatelor omeneşti am găsit-o în mine. Vai, atâtea 
păcate... Şi ochiul sufletului meu, împietrit de mândrie, nu 
le vedea. 


Văzându-mi toate păcatele, am simţit nevoia de a le striga 
în gura mare, de a mă lepăda de ele! şi o pace adâncă, un 
val sublim de lumină şi dragoste mi s-a aşezat în inimă! 
De la acea dată, când mi-am văzut toate păcatele sufletului 
meu, cu fapta, cu vorba sau cu gândul, am început să lupt 
împotriva păcatului, conştient. De-aţi şti voi ce grea luptă 
este războiul cu păcatul?! 


Atunci mi-am dat seama că Dumnezeu în iubirea lui 
nemărginită pentru mine, m-a păzit de cele mai mari 
păcate cu faptă. De exemplu: în timpul când eram în liceu, 
am iubit o fată. În iubirea mea aş fi căzut cu ea în păcat, 
dacă n-ar fi intervenit puterea lui Dumnezeu, care să-i dea 
suficientă tărie sufletească fetei, care şi ea mă iubea foarte 
mult, şi, în felul acesta, amândoi, să fim salvaţi de păcat. 
Dar, dragii mei, aici în închisoare, când am înţeles 
cuvântul Mântuitorului care spune, că chiar dacă numai 
te-ai uitat la o femeie şi a-i poftit-o în inima ta ai şi săvârşit 
păcatul curviei, am înţeles, că eu am păcătuit. Aşadar, ca 
să fiu dezlegat de acest păcat, a trebuit să mă duc în faţa 
preotului duhovnicesc şi să mă mărturisesc: am curvit, am 
greşit. 


Să ştiţi de la mine: Niciun om nu e curat, decât Unul 
singur Hristos -Dumnezeu. Şi cine fuge de realitatea 
propriului suflet, e un mincinos. 


Exemplul ce vi l-am dat, cu toată experienţa vieţii mele pe 
care v-am pus-o deschis în faţa ochilor, vă va ajuta să vă 
priviți adâncul sufletelor voastre. Şi atunci, sunt convins, 
veţi trăi cutremurul pe care l-am trâit şi eu, luând 
contact cu toate păcatele sufletului vostru. Duceţi-vă 
imediat la preot şi vă mărturisiţi. Nu există fericire mai 


mare, decât aceea pe care o trăieşte omul despovărat de 
păcate, prin mărturisire şi împărtăşanie. Dar fără 
pocăință nici un om nu poate face nici un pas înainte. 





Trăiesc flămând 


Trăiesc flămând, trăiesc o bucurie, 
Frumoasă ca un crin din Paradis, 
Potirul florii e mereu deschis 

Şi-i plin cu lacrimi şi cu apă vie; 
Potirul florii e o-mpărăţie. 


Când răii mă defaimă şi mă-njură 
Şi-n clocot de mânie ura-şi varsă, 
Potirul lacrimilor se revarsă 

Şi-mi primeneşte sufletul de zgură, 
Atunci lisus de mine mult Se-ndură. 


Sub crucea grea ce mă apasă sânger 

Cu trupu-ncovoiat de neputinţă, 

Din când în când din cer coboar-un înger 
Şi sufletul mi-l umple cu credinţă; 
M-apropii tot mai mult de biruinţă. 


Mă plouă-n taină razele de soare, 
lisus m-adapă-n veci cu Apă Vie, 
Grăuntele zvârlit în groapă-nvie 
Cu haina îmbrăcat, de sărbătoare; 
Trăiesc flămând, trăiesc o bucurie. 


Valeriu Gafencu 

Iar fiii ei, Faust şi Faustinian, după ce s-a sfărâmat 
corabia, din purtarea de grijă a lui Dumnezeu, s-au aflat 
vii; căci văzându-i nişte tâlhari de mare, i-au luat pe dânşii 
în vasele lor, și ducându-i în Cezareea, i-au vândut unei 
femei, care i-a crescut pe dânşii ca pe fiii ei şi i-a dat la 
învăţătura cărții. Învăţând ei toată înţelepciunea cea 
elinească, au auzit mărturisirea Evangheliei lui Hristos și 
primind Sfântul Botez, urmau Sfântului Apostol Petru. 


Iar Faust, tatăl lor, vieţuind în Roma cu Clement, nu ştia 
nimic de nevoia ce se întâmplase femeii sale şi copiilor lui. 
Deci, după vreo patru ani, a pornit în căutarea soţiei şi a 
fiilor săi. lar pe Clement, l-a lăsat cu celelalte slugi 
credincioase ca să înveţe carte. Și a umblat mult prin toată 
lumea, pe mare și pe uscat, căutând mulţi ani pe soţia şi 
pe copiii săi, dar nu i-a găsit. Deznădăjduindu-se de dânşii 
foarte, îi era mare jalea. Deci, lepădându-se de toată 
cinstea şi slavă lumească, umbla prin ţări străine ca un 
sărac şi nu spunea nimănui cine este. Iar copilul Clement, 
venind în vârstă desăvârşită şi silindu-se la toată 
învăţătura înţelepciunii elineşti şi aflând pe Sf. Apostol 
Petru, a fost învăţat de dânsul credinţa în Hristos. Și, fiind 
botezat, îi urmă lui împreună cu ceilalţi ucenici, între care 
erau şi cei doi fraţi ai lui gemeni, Faust şi Faustinian. Însă 
nu-i cunoștea pe dânşii că-i sunt fraţi, nici ei nu-l puteau 
cunoaşte pe dânsul, de vreme ce foarte de mici se 
despărţiseră unii de alţii. 


Mergând Sf. Petru în Siria, a trimis înaintea sa pe Faust şi 
pe Faustinian, iar pe Clement l-a oprit lângă sine şi, 
înnoptând, apostolul îl întreba pe Clement despre neamul 
lui. Iar el i-a spus lui toate cu de-amănuntul. Iar Petru s-a 
uimit auzind povestirea lui. Şi în acea vreme, din purtarea 
de grijă a lui Dumnezeu, a stat corabia în insula aceea în 
care era Matilda, maica lui Clement. Deci a ieşit din 
corabie Sf. Petru şi mergând către cetate, a văzut pe 
bătrâna Matilda, șezând lângă poarta cetăţii, cerând 
milostenie, căci acum nu mai putea să se hrănească din 
osteneala ei, că-i slăbiseră mâinile. Văzând-o Sf. Apostol 
pe Matilda, a cunoscut-o cu duhul că este străină şi a 
început a o întreba, cine este și de unde este. Şi a 
cunoscut-o pe dânsa şi a mângâiat-o cu cuvintele, zicând: 


- Eu ştiu pe fiul tău cel mai tânăr, Clement, şi se află acum 
chiar în părțile acestea. 


lar ea auzind despre fiul său, s-a făcut ca moartă de 
spaimă şi de bucurie. Iar Sf. Petru luând-o de mână, a 
ridicat-o de la pământ şi i-a spus să meargă după el la 
corabie. Şi le-a ieşit Clement întru întâmpinare. lar ea, 
uitâdu-se la el, a început a-l cunoaşte după asemănarea 
feţei cu tatăl său şi a întrebat pe Sf. Petru, dacă nu este 
acesta Clement, fiul ei. Iar Sf. Petru a zis: „Acesta este”. 
Atunci Matilda a căzut pe grumajii lui Clement, plângând. 
Clement, neștiind cine este acea femeie, o depărta pe ea 
de la sine. Iar Sf. Petru a zis către dânsul: „Nu depărta, 
fiule, pe aceea ce te-a născut pe tine". Iar Clement, auzind 
aceasta, a lăcrimat şi a căzut la picioarele ei, plângând. 
Deci, li s-a făcut lor mare bucurie pentru aflarea și 
cunoştinţa lor. Și s-a rugat Sfântul Petru pentru dânsa 
către Domnul şi i-a tămăduit mâinile. 


După aceea au dus-o în corabie şi au pornit pe apă. Atunci 
Matilda şi-a întrebat fiul despre bărbatul ei Faust, şi 
auzind că a plecat spre căutarea ei și de douăzeci de ani nu 
se aude nimic de dânsul, se tânguia cu amar ca după un 
mort, căci nu mai nădăjduia a fi el între cei vii. Sosind în 
Laodiceea, i-au întâmpinat pe ei Faust şi cu Faustinian, 


care merseseră acolo mai înainte de dânșii. Aceia au 
întrebat pe Clement: „Cine este femeia cea străină, care 
vine împreună cu voi?" lar Clement a răspuns: „Este 
maica mea pe care am aflat-o în această ţară străină”. 
Deci, a început a le spune lor toate pe rând, de câtă vreme 
nu s-a văzut cu maica sa şi cum a plecat din casă împreună 
cu doi feciori gemeni. lar ei, auzind acestea, au cunoscut 
că Clement este fratele lor, şi că aceea este maica lor, şi 
începând a plânge de mare bucurie, au strigat: 


- Cu adevărat aceasta este maica noastră Matilda, şi acesta 
este fratele nostru Clement, că noi suntem fraţii cei 
gemeni, Faust şi Faustinian, care am plecat din Roma 
împreună cu maica noastră. Și căzând unul pe grumazul 
celuilalt au plâns mult, sărutându-se cu dragoste şi 
preaslăveau pe Dumnezeu, bucurându-se, şi numai de 
aceasta le era lor supărare, că nu ştiau nimic despre tatăl 
lor. După aceea au rugat pe Apostolul Petru să boteze pe 
maica lor. Deci a ieşit a doua zi la mare şi a botezat-o pe 
Matilda şi a trimis-o înaintea sa, ca să meargă cu fiii săi la 
gazdă. 


Sfântul Petru a mers apoi pe altă cale şi iată că era în cale 
un bătrân cinstit, dar îmbrăcat cu haine proaste, care 
aştepta pe Petru, căruia, făcându-i urare de dragoste, a zis: 
„Te-am văzut acum făcând rugăciune la un loc ascuns 
lângă țărm, şi m-am dus și te-am aşteptat puţin aici, vrând 
ca să-ţi spun că în deşert vă osteniţi, rugându-vă lui 
Dumnezeu; pentru că El nu este nici în cer nici în pământ 
şi nu are nici un fel de purtare de grijă pentru noi, ci toate 
se fac după întâmplare." Sfântul Petru, auzind aceste 
cuvinte ale lui, a zis: „Prin ce cunoşti acestea, că toate se 
fac nu după rânduiala lui Dumnezeu şi nici după purtarea 
de grijă a Lui, ci după întâmplare?" Iar omul acela, oftând 
a zis: „Eu, stăpâne, am cunoscut că toate sunt înşelăciune, 
pentru că nu este nici un fel de Dumnezeu. Pentru că, de 
ar fi fost Dumnezeu în cer, ar fi auzit suspinul celor ce 
plâng şi ar fi luat aminte spre rugăciunea celor ce se 
roagă". Sfântul Petru, vorbind multă vreme cu omul acela, 
l-a cunoscut din povestirea lui, că el este Faust, tatăl lui 
Clement şi al fraţilor lui, şi bărbatul Matildei. Apoi, l-a luat 
în gazdă la sine şi când a intrat Faust şi a văzut pe Matilda, 
a strigat: Cu adevărat aceasta este iubita mea soţie!” Şi 
îndată de bucurie amândoi au plâns, căci a cunoscut și 
Matilda pe bărbatul său. Atunci s-a făcut tuturor negrăită 
bucurie, căci s-au recunoscut soţii, asemenea și fiii cu 
părinţii lor și, îmbrăţişându-se plângeau şi se bucurau, 
mulțumind lui Dumnezeu. Toţi cei care se întâmplaseră 
acolo, văzând acestea, au plâns şi au mulţumit lui 
Dumnezeu. Atunci Faust, rugând pe Apostolul, cerea 
Botezul, căci credea fără îndoială întru Unul Adevăratul 
Dumnezeu. Şi, fiind botezat, înălța lui Dumnezeu 
rugăciuni de mulţumire, cu lacrimi. 


Mâna dreaptă a Sf. 
Clement, păstrată la 
mănăstirea Asomaton din 
Atena 





I.G. 


CUVÂNT DE LA PATERIC 


Avva Ishirion (23 noiembrie) este unul dintre primii 
Părinţi din pustia egipteană. A proorocit despre cele trei 
generaţii de monahi ai Schitului, din care ultima, 
nelucrând poruncile Domnului, va răbda ispita. 


Sfinţii părinți ai Schitului au proorocit pentru neamul cel 
de pe urmă: Ce am lucrat noi ?, ziceau ei. Și răspunzând 
unul din ei, mare cu viaţa si cu numele, avva Ishirion, a 
zis: noi poruncile lui Dumnezeu le-am făcut. Și 
răspunzând frații au zis: dar cei după noi, oare ce vor 
face ? Și a zis: au sa vină la jumătatea lucrului nostru. Și 
au zis frații: dar cei după dânşii ? A zis avva Ishirion: nu 
au nicidecum lucru cei ai neamului şi rândului aceluia, ci 
va să le vină lor ispită. Și cei ce se vor afla lămuriți în 
vremea aceea, mai mari şi decât noi şi decât părinții 
noştri se vor afla. 

DIN ÎNVĂȚĂTURA PĂRINTELUI ARSENIE 


Pământul (istoria) e un vast câmp de bătălie, unde 
suntem mereu în luptă cu inamicul, şi în care, mai 
devreme sau mai târziu, va trebui să peirim (în acest câmp 
de bătălie). Moartea nu este completa nimicire a vieţii 
noastre, ci numai trecerea de hotarul acestei vieţi „de 
aici”, în cea spirituală, veşnică, uşoară, îngerească şi 
izbăvită de durere. „Să nu ne întristăm ca cei ce n-au 
nădejde...”. 





STAREȚII OPTINEI 


OMUL ASCULTĂRII — 


CUVIOSUL STARET ANTONIE 
DE LA OPTINA 


Cuviosul Antonie s-a născut în anul 1795. A fost fratele 
mai mic al egumenului schitului Optina, Moise. Încă din 
anii tinereţii a năzuit spre monahism, însă din copilărie a 
avut multe încerceri, de cel puţin zece ori fiind la un pas 
de moarte. În timpul invaziei francezilor din anul 1812 se 
afla la Moscova şi a suferit cumplit din cauza lor. Apoi s-a 
alăturat fratelui său, care trăia ca pustnic în pădurile 
Raslovl. Aici s-a deprins cu adevărata nevoinţă, cu 
smerenia şi ascultarea de stareţ, ajutând la construirea 
schitului din Pustia Optinei. După numirea fratelui său ca 
egumen al Optinei, cuviosul Antonie a devenit 
conducătorul schitului, pe când avea doar 30 de ani. 


In obşte nu exista un călugăr mai smerit decât tânărul 
ocârmuitor Antonie, care nu dădea nici cea mai mică 
dispoziţie fără binecuvântarea cuviosului său frate, Moise, 


pe care-l asculta şi îl iubea foarte mult. Una dintre 
rugăciunile sale era: Pomeneşte, Doamne, pe 
binefăcătorul şi părintele meu sufletesc, cel mai 
cinstit între toţi, pe egumenul ieromonah Moise. 
Inflorirea duhovnicească a Schitului Optina se datorează 
acestor doi fraţi: simplitate şi smerenie, ordine strictă şi 
curăţenie, cântare armonioasă la strană, frică de 
Dumnezeu și evlavie în rugăciuni, slujbe înălţătoare. In 
fiecare gest al stareţului Antonie, în fiecare cuvânt şi 
cântare se vedeau curăţia, blândeţea, dragostea şi slava în 
care se îmbrăcase prin multă nevoinţă. 





Schimnicul Antonie a fost stareţul schitului timp de 14 
ani. Apoi episcopul de Kaluga, Nicolae, l-a numit stareţ al 
altei mănăstiri, fiind nevoit să părăsească schitul Optina 
și să stea o perioadă, departe de părintele său 
duhovnicesc. Aceasta i-a pricinuit Cuviosului Antonie o 
mare durere. Ca urmare a nevoinţelor și greutăților cu 
care se confrunta, pe picioare i s-au deschis nişte răni. 
Slujirea ca stareţ în acele condiţii de viaţă grele s-a dovedit 
a fi pentru el o adevărată cruce. „Odată — scria stareţul 
Antonie într-una din însemnările sale — sufletul meu se 
mâhnise puternic şi după ce am adormit, am văzut în vis 
chipurile părinţilor duhovniceşti. Unul dintre ei, primul 
între cuviosi, m-a binecuvântat si mi-a spus: «De vreme 
ce doreşti Raiul, trebuie ca acum să te nevoieşti, 
să te rogi şi să te tânguieşti!». Şi brusc, sculându-mă, 
am găsit în mine o anume linişte. Doamne, dă-mi sfârşit 
bun!“ 


Adeseori stareţul Antonie stătea doar culcat din cauza 
bolii şi așa îndruma, ceea ce l-a făcut să se simtă nevrednic 
de o asemenea responsabilitate dată de episcop. De 
nenumărate ori s-a rugat să fie mutat pentru a se săvârşi 
în pace, însă episcopul Nicolae a fost neînduplecat. 
Suferinţa lui a continuat 14 ani, până când, prin mijlocirea 
mitropolitului Filaret, care îl preţuia şi înţelegea structura 
spirituală a smeritului nevoitor, episcopul Nicolae l-a 
mutat la Optina. 


După ce s-a întors la schitul Optina, stareţul Antonie a mai 
trăit 12 ani. Mulţi, văzându-i faţa mereu luminoasă şi 
auzind vorbirea sa vioaie, nu realizau ce nevoitor mare au 
înaintea lor. Ca un iubitor al tăcerii, Cuviosul Antonie 
trăia o viaţă retrasă, petrecută în nevoinţe de rugăciune, 
lectură şi cugetare la Dumnezeu. Insă darurile sale 
duhovniceşti atrăgeau la dânsul o mulţime de pelerini, 
care doreau să primească binecuvântare şi îndrumare 
duhovnicească. 

Cuviosul Antonie era înzestrat cu darul clarviziunii și 


deseori nu aștepta să primească scrisori, ci scria învățături 
și mângâieri celor care aveau nevoie. Schimnicul Macarie 
l-a numit pe cuviosul Antonie cel mai bătrân şi mai 
înţelept, şi după rang şi după minte. 


Iată o întâmplare din viaţa sa sfântă, relatată de unul 
dintre monahii obştii sale: 


„Pe vremea în care stareţul Antonie conducea noul Schit 
al mănăstirii noastre, printre fraţii din obşte se afla şi un 
monah cu o bună aşezare călugărească, dar care suferea 
de o patimă bolnăvicioasă şi adesea nu venea la slujba de 
dimineaţă a obștii. Cu trecerea timpului, acest obicei de a 
nu veni la Utrenie a prins rădăcini încât călugărul nostru, 
a încetat cu totul să se mai trezească la Utrenie. În acelaşi 
timp, rănile de la picioarele părintelui Antonie s-au 
adâncit atât, încât nu putea să-şi mai încalţe ghetele, şi de 
aceea nu mai venea la slujbele de obşte, împlinindu-şi 
pravila de rugăciune la chilie. Se pare că acest călugăr, ca 
îndreptăţire pentru nepăsarea sa, sau poate din cauza 
vrăjmaşiei demonilor, s-a îndărătnicit în neascultarea lui 
încât, atunci când monahul pus să trezească pe fraţi, 
venea să îl cheme la Utrenie din partea stareţului, el nici 
nu răspundea. Acest lucru s-a adus la cunoştinţa 
stareţului, care nu a şovăit să îl cerceteze: 

- Ce faci, sari peste Utrenie? îl întrebă stareţul. 

- Iartă-mi neputinţa, batiușka, pentru Dumnezeu, îi 
răspunse monahul. Dar, vă spun drept, nu mă pot 
deştepta atât de devreme. Aș face orice, m-aş strădui cu 
toată râvna să mă îndrept, dar asta e peste puterile mele. 
Oare chiar I-ar plăcea lui Dumnezeu ca, ascultându-vă, să 
duc o ascultare peste puterile mele, cârtind şi, purtând-o, 
a doua zi să nu mai fiu bun de nimic? 


Părintele Antonie l-a îndemnat pe fratele îndărătnic cu 
toată dragostea şi puterea sa de convingere, l-a rugat, l-a 
implorat şi a încercat să îi dovedească faptul că 
neascultarea într-un singur lucru face zadarnică 
orice altă îndreptare în altele. Dar monahul nostru 
continua să doarmă la Utrenie, până când s-a întâmplat 
un anumit lucru care a frânt îndărătnicia inimii lui 
împietrite. 


Într-o zi se slujea Utrenia şi stareţul însuşi era la slujbă cu 
toate durerile care trebuia să le îndure. Slujba s-a 
terminat, fraţii au ieşit din biserică, iar în urma lor a ieşit 
stareţul și s-a dus să vadă de acel călugăr care se lenevea. 
Monahul, văzându-l pe mai marele schitului, sări din pat 
speriat, dar părintele Antonie căzu în genunchi în faţa lui: 


-Frate, fratele meu care te pierzi! Sunt răspunzator pentru 
tine, pentru sufletul tău, în faţa Domnului. Pentru că nu ai 
venit tu la sfânta ascultare, atunci am venit eu după tine. 
Fie-ţi milă, frate, de tine însuţi şi de mine, păcătosul! 


Vorbea la picioarele ucenicului său. Plângea, iar sub 
mantia lui era o baltă de sânge. Sângele îi cursese din 
rănile deschise, în ciubote. Așa l-a mântuit marele bărbat 
pe fratele său mai slab”. 


Doamne Iisuse Hristoase, pentru rugăciunile Sfântului 
Cuvios Antonie de la Optina, miluieşte-ne pe noi. Amin. 


A 


GÂNDURI DIN TRECUT PENTRU PREZENT 


Am trecut în primăvară printr-o perioadă grea — pentru 
unii din cauza interdicțiilor de mişcare, pentru alții din 
cauza singurătăţii, a imposibilității de a fi la Biserică... 
Ni s-a spus că Dumnezeu a îngăduit aceasta pentru a ne 
trezi şi a ne îndrepta vieţile. lată că tot mai multe oraşe 
din țară intră iar în izolare. În faţa noastră apare 
spectrul unei noi recluziuni. O nouă şansă? 


Am găsit rândurile de mai Jos într-o carte ce conţine 
scrisorile martirului și mărturisitorului Valeriu Gafencu, 
trimise din închisoare alor săi. Sunt poate un îndemn 
pentru noi, cei care am trecut (şi poate vom mai trece) 
prin alt fel de închisori... 


VALERIU GAFENCU -— 
ÎNCHISOAREA CA TREZIRE 


Am trăit aproape trei ani, zi de zi, încuiat toată ziua într-o 
celulă, înconjurat de patru ziduri, singur, cu o singură 
deschizătură, geamul, şi acela cu gratii. Ei bine, prin acea 
deschizătură, geamul, privirea mea nu se putea îndrepta 
decât intr-o singură direcţie: Sus, spre Cer. În această 
îndelungată perioadă, în care la plimbare nu puteam 
merge, decât o oră şi jumătate pe zi, n-am făcut nimic 
altceva, decât să mă rog, să meditez şi să citesc. Foarte 
arareori am putut vorbi cu cineva. Condiţiunile de viaţă 
materială în care am trăit, au fost dintre cele mai grele. 





Cu primul pas pe care l-am făcut în viaţa de închisoare, 
mi-am pus întrebarea: „Pentru ce am fost eu 
închis?!” Pe planul vieţii sociale, privind relaţiile mele cu 
lumea în care am trăit întotdeauna, am fost privit ca fiind 
foarte bun, un exemplu de conduită onestă şi curată. Atât 
în liceu, cât mai ales în Universitate, unde nivelul vieţii 
morale e mai scăzut, toată lumea, profesori, colegi şi mai 
ales prieteni, vedeau în mine un model de viaţă curată, un 
tip de om nou, care se menținea într-o viaţă morală, 
abstinentă, cu toată hotărârea şi dârzenia. Politicos şi 
corect în atitudine, elegant în ţinută, bun la studii, mi se 
dădeau întotdeauna, cele mai frumoase calificative. Dacă 
intram în conflict cu cineva, era numai pentru adevăr. 


Ei bine, dacă aşa stau lucrurile, pentru ce am fost eu adus 
în temniţă, singur, departe de zgomotul lumii, departe de 
atâtea şi atâtea ispite? Şi am trăit cele mai mari 
frământări. Am citit mult, am meditat şi mai mult...m-am 
rugat. Ce este viaţa? 


